Tajrish
Tajrish (forscha: تجريش) (talaffuzi:[tædʒˈɾiːʃ] yoki Tajrīš), Eron poytaxti Tehrondagi mahalla. Maʼmuriy jihatdan Tehron ustonining Shemiranat shahristoni tarkibiga kiradi. Bir vaqtlar qishloq boʻlgan, keyinchalik Tehron shahriga singib ketgan. Tajrish mahallasi Tehronning shimoliy chekkasida joylashgan. Bu mahalla Tehronning eng qadimiy qismlaridan biri boʻlib, soʻnggi bir necha oʻn yilliklarda ifloslanish darajasi pastligi, oʻz navbatida Tehronning shimoliy tepaliklari boʻylab qulay joylashuvi tufayli boylar orasida mashhur boʻlib qolgan. 2006-yil holatiga koʻra mahallada 86 000 nafar aholi istiqomat qilgan. Tajrish maydonining oʻzi „Tajrish koʻprigi ustida“ maʼnosini beruvchi Sar-e Pol-e Tajrish (سر پل تجریش) nomi bilan tanilgan. Bu maydon aslida daryo korizi ustidagi ulkan koʻprikdir. Qadim zamonlarda mahalliy aholi bu koʻprikni Govgal (Sigirning koʻprigi) deb atashgan.